CELEX: 32018B0664
Language: el
Date: 2017-03-23 00:00:00
Title: Απόφαση (ΕΕ) 2018/664 της συνόδου ολομέλειας του Ενιαίου Συμβουλίου Εξυγίανσης, της 23ης Μαρτίου 2017, σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης για το οικονομικό έτος 2015 (SRB/PS/2017/02)

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/139
            
         ΑΠΌΦΑΣΗ (ΕΕ) 2018/664 ΤΗΣ ΣΥΝΌΔΟΥ ΟΛΟΜΈΛΕΙΑΣ ΤΟΥ ΕΝΙΑΊΟΥ ΣΥΜΒΟΥΛΊΟΥ ΕΞΥΓΊΑΝΣΗΣ
   της 23ης Μαρτίου 2017
   σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης για το οικονομικό έτος 2015 (SRB/PS/2017/02)
   ΤΟ ΕΝΙΑΙΟ ΣΥΜΒΟΥΛΙΟ ΕΞΥΓΙΑΝΣΗΣ ΣΤΗ ΣΥΝΟΔΟ ΟΛΟΜΕΛΕΙΑΣ ΤΟΥ,
   έχοντας υπόψη το άρθρο 50 παράγραφος 1 στοιχείο β) και το άρθρο 63 παράγραφος 8 του κανονισμού (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1),
   έχοντας υπόψη τα άρθρα 103, 104 και 105 του δημοσιονομικού κανονισμού του Ενιαίου Συμβουλίου Εξυγίανσης όπως θεσπίστηκε με την απόφαση της συνόδου ολομέλειας της 25ης Μαρτίου 2015 (SRB/PS/2015/05) και τροποποιήθηκε με την απόφαση της συνόδου ολομέλειας της 16ης Μαρτίου 2016 (SRB/PS/2016/13),
   έχοντας υπόψη την απόφαση της συνόδου ολομέλειας της 6ης Ιανουαρίου 2017 για τον καθορισμό της διαδικασίας χορήγησης απαλλαγής από τη σύνοδο ολομέλειας στον πρόεδρο του Ενιαίου Συμβουλίου Εξυγίανσης όσον αφορά την εκτέλεση του προϋπολογισμού του Συμβουλίου Εξυγίανσης (SRB/PS/2017/01),
   έχοντας υπόψη τους οριστικούς ετήσιους λογαριασμούς του Ενιαίου Συμβουλίου Εξυγίανσης για το οικονομικό έτος 2015 όπως εγκρίθηκαν στη συνεδρίασή του της 28ης Ιουνίου 2016,
   έχοντας υπόψη την ετήσια έκθεση πεπραγμένων του Ενιαίου Συμβουλίου Εξυγίανσης για το οικονομικό έτος 2015 όπως εγκρίθηκε στη συνεδρίασή του της 28ης Ιουνίου 2016,
   έχοντας υπόψη την ετήσια έκθεση του Ελεγκτικού Συνεδρίου που περιλαμβάνει τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των πράξεων στις οποίες βασίζονται, καθώς και τη χρηστή δημοσιονομική διαχείριση για το οικονομικό έτος 2015, σε συνδυασμό με τις απαντήσεις του Ενιαίου Συμβουλίου Εξυγίανσης,
   έχοντας υπόψη την έκθεση του Ελεγκτικού Συνεδρίου, σύμφωνα με το άρθρο 92 παράγραφος 4 του κανονισμού (ΕΕ) αριθ. 806/2014, για κάθε ενδεχόμενη υποχρέωση (του Ενιαίου Συμβουλίου Εξυγίανσης, του Συμβουλίου, της Επιτροπής ή άλλως) που απορρέει από την άσκηση των καθηκόντων του Ενιαίου Συμβουλίου Εξυγίανσης, του Συμβουλίου και της Επιτροπής δυνάμει του κανονισμού, σε συνδυασμό με τις απαντήσεις του Ενιαίου Συμβουλίου Εξυγίανσης, του Συμβουλίου και της Επιτροπής.
   ΑΠΟΦΑΣΙΖΕΙ ΤΑ ΑΚΟΛΟΥΘΑ:
   
               1.
            
            
               χορηγεί απαλλαγή στον πρόεδρο του Ενιαίου Συμβουλίου Εξυγίανσης όσον αφορά την εκτέλεση του προϋπολογισμού του Συμβουλίου Εξυγίανσης για το οικονομικό έτος 2015·
            
         
               2.
            
            
               εγκρίνει το κλείσιμο των λογαριασμών του Ενιαίου Συμβουλίου Εξυγίανσης (SRB) για το οικονομικό έτος 2015·
            
         
               3.
            
            
               εκθέτει τις παρατηρήσεις του στην πρόταση που ακολουθεί·
            
         
               4.
            
            
               αναθέτει στον πρόεδρο του Ενιαίου Συμβουλίου Εξυγίανσης να διαβιβάσει την παρούσα απόφαση στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης και στον δικτυακό τόπο του Συμβουλίου Εξυγίανσης.
            
         
      Βρυξέλλες, 23 Μαρτίου 2017.
      
         
            Για τη σύνοδο ολομέλειας του Συμβουλίου Εξυγίανσης
         
         
            Μέλος της συνόδου ολομέλειας του Συμβουλίου Εξυγίανσης
         
         Frank ELDERSON
      
   
   
      (1)  ΕΕ L 225 της 30.7.2014, σ. 1.